เปิดทางออก คนมีหนี้บัตรเครดิต จ่ายไม่ไหว เงินเดือนน้อย สู่ปลดหนี้ ผ่อนเฉพาะเงินต้น
ข้าราชการ มนุษย์เงินเดือน ฟรีแลนซ์ ที่มีหนี้บัตรเครดิต หนี้บัตรกดเงินสด สินเชื่อสารพัดธนาคาร บางคนมีใบเดียว บางคนมี 5 ใบ บางคนมีรวมๆ แล้วร่วม 20 ใบ แต่กลับมีรายได้น้อยนิด เงินเดือน 20000 มีหนี้ 19950 บาท ทีมข่าวขอบอกว่า วันนี้พวกคุณกำลังจะได้เห็นแสงสว่างปลายอุโมงค์สาดส่องเข้ามาในชีวิตแล้ว เพราะธนาคารแห่งประเทศไทย (ธปท.) ไม่ทิ้งใครไว้ข้างหลัง และยังยื่นมือเข้าไปช่วยประชาชนให้หลุดพ้นจากวงจรหนี้สินรุงรัง ตังค์ไม่มี ผ่อนไม่ไหว สู่อิสรภาพทางการเงินอย่างแท้จริงทีมข่าวเจาะประเด็นไทยรัฐออนไลน์ ไล่เรียงวิธีการปลดหนี้บัตรเครดิต บัตรกดเงินสด ซึ่งทีมข่าวขอยืนยันเลยว่า ไม่ยุ่งยาก ไม่ซับซ้อน ปลดหนี้ได้จริง หลุดพ้นได้แน่นอน ส่วนวิธีการจะเป็นอย่างไร จะได้ผ่อนเฉพาะเงินต้นจริงหรือไม่ ไปดูแก้หนี้ได้จริงหรือไม่ตลอดหลายปีที่ผ่านมา โครงการคลินิกแก้หนี้ สามารถช่วยประชาชนแก้หนี้บัตรไปแล้ว 3194 ราย ครอบคลุมบัตรเครดิตและบัตรกดเงินสดกว่า 13000 ใบ ซึ่งมีหนี้บัตรเฉลี่ยรายละ 3 ใบ มูลหนี้เฉลี่ยต่อราย 234843 บาท ในจำนวนนี้ 72 รายชำระหนี้หมดแล้ว สามารถหลุดจากวงจรหนี้บัตรวิธีแก้หนี้ทีมข่าวต้องขอบอกก่อนว่า โครงการคลินิกแก้หนี้ ลุยแก้หนี้มาตั้งแต่ปี 2560 โดยมาจากการร่วมมือกันระหว่าง บริษัทบริหารสินทรัพย์สุขุมวิท จำกัด (SAM หรือ บสส.) และ ธปท. ซึ่งปัจจุบันโครงการฯเข้าสู่ ระยะที่ 3โดยขยายขอบเขตให้สามารถแก้ไขหนี้บัตรที่มีเจ้าหนี้รายเดียว (เดิมต้องมีเจ้าหนี้ 2 รายขึ้นไป) และหนี้บัตรที่อยู่ในกระบวนการของศาลและมีคำพิพากษา คือคดีแดงและคดีดำนั้นก็สามารถเข้าโครงการได้ ซึ่งวิธีแก้หนี้ที่ ธปท. จะช่วยคุณ มีวิธีการ ดังต่อไปนี้1. บริษัทบริหารสินทรัพย์สุขุมวิท จำกัด ทำหน้าที่เป็นคนกลางที่ช่วยเจรจาและประสานงานระหว่างเจ้าหนี้-ลูกหนี้ ทำให้การแก้ปัญหาลูกหนี้ที่มีหนี้บัตรหลายเจ้าหนี้ ซึ่งปกติเวลามีเจ้าหนี้หลายรายการ การเจรจาจะสำเร็จได้ยาก โครงการจะช่วยรวมหนี้ให้เบ็ดเสร็จลูกหนี้จะไม่ถูกทวงจากเจ้าหนี้หลายรายรวมทั้งจะได้รับคำแนะนำเกี่ยวกับการแก้ไขปัญหาและปรับโครงสร้างหนี้2. ข้อนี้ดีมาก เพราะลูกหนี้จะได้รับข้อเสนอปรับปรุงโครงสร้างหนี้ที่ผ่อนปรนเป็นพิเศษ คือผ่อนเฉพาะเงินต้น โดยมีระยะเวลาผ่อนนานถึง 10 ปีซึ่งการไม่เร่งรัดและให้ระยะเวลาผ่อนชำระนานเพียงพอ หมายความว่า ยอดที่ต้องผ่อนต่อเดือนจะไม่สูง และเมื่อผ่อนชำระเสร็จสิ้นตามสัญญาจะยกดอกเบี้ยค้างชำระให้ทั้งหมดทั้งนี้ บสส. ได้ระบุว่า การเข้าร่วมโครงการไม่เสียค่าใช้จ่ายใดๆ และประโยชน์ที่จะได้รับ ก็คือ ชำระเฉพาะเงินต้นค้างชำระ พร้อมดอกเบี้ยในอัตราผ่อนปรนไม่เกิน 7% ตามช่วงรายได้ โดยมีระยะเวลาผ่อนชำระได้ไม่เกิน 10 ปี ซึ่งคุณสามารถเข้าไปคำนวณการผ่อนชำระเบื้องต้น ได้ที่นี่คุณสมบัติผู้เข้าร่วมโครงการ1. เป็นบุคคลธรรมดา ที่มีรายได้ อายุไม่เกิน 65 ปี2. เป็นหนี้เสียบัตรเครดิต บัตรกดเงินสดหรือสินเชื่อส่วนบุคคลที่ไม่มีหลักประกันของสถาบันที่เข้าร่วมโครงการ3. เป็นหนี้ NPL ก่อน 1 ม.ค. 63 4. หนี้รวมไม่เกิน 2 ล้านบาทหมายเหตุ : ผ่อนขั้นต่ำอยู่ และหนี้นอกระบบ ไม่สามารถเข้าร่วมโครงการได้สถาบันการเงินที่เข้าร่วมโครงการโครงการคลินิกแก้หนี้ มีสถาบันการเงิน non-bank และสถาบันการเงินเฉพาะกิจของรัฐเป็นสมาชิกรวม 35 แห่ง ทำให้โครงการฯ กลายเป็น เครือข่ายที่ช่วยเหลือประชาชนแก้หนี้บัตรที่ใหญ่ที่สุดแห่งหนึ่งของประเทศ โดยธนาคารออมสินถือเป็นสมาชิกใหม่ล่าสุดที่เข้าร่วมโครงการฯเกณฑ์การพิจารณาเข้าร่วมโครงการผู้สนใจสามารถสมัครเข้าร่วมโครงการได้ตั้งแต่วันนี้เป็นต้นไป โดยจะต้องผ่านการพิจารณาคุณสมบัติ รวมถึงการวิเคราะห์ รายได้ รายจ่าย แล้วมีเงินสดคงเหลือเพียงพอในการผ่อนชำระตามเงื่อนไขขั้นตอนเข้าร่วมโครงการโดยผู้ที่สนใจเข้าร่วมโครงการ จะมีวิธีการดังต่อไปนี้ขั้นตอนที่ 1 : ตรวจสอบคุณสมบัติผู้เข้าร่วมโครงการขั้นตอนที่ 2 : กรอกข้อมูลในแบบฟอร์มใบสมัคร (ดาวน์โหลดใบสมัครที่นี่)ขั้นตอนที่ 3 : รอเจ้าหน้าที่โครงการติดต่อกลับ ภายใน 3 วันทำการ หรือสอบถามความคืบหน้าที่ 0-2610-2266ขั้นตอนที่ 4 : จัดเตรียมเอกสารประกอบการเข้าร่วมโครงการ ดังนี้1. สำเนาบัตรประจำตัวประชาชน / สำเนาทะเบียนบ้าน ของผู้สมัคร2. เอกสารการตรวจสอบข้อมูลภาระหนี้จากเครดิตบูโร โดย ลูกค้าสามารถขอข้อมูลเครดิตบูโรได้ที่ ศูนย์ตรวจเครดิตบูโร / เคาน์เตอร์ธนาคาร / ATM / Mobile App / ที่ทำการไปรษณีย์ไทย / Internet Bankingพนักงานประจำ1. สลิปเงินเดือน 6 เดือน หรือหนังสือรับรองเงินเดือน+รายการเดินบัญชีย้อนหลัง 6 เดือนอาชีพอิสระ1. รายการเดินบัญชีย้อนหลัง 6 เดือน2. เอกสารการแสดงการเสียภาษีเงินได้ 50 ทวิ (ถ้ามี) ขั้นตอนที่ 5 : เมื่อได้รับการยืนยันจากสถาบัน ให้เข้าร่วมโครงการ เจ้าหน้าที่โครงการฯ จะติดต่อนัดหมายท่าน เพื่อให้เข้ามาลงนามสัญญาปรับโครงสร้างหนี้ทั้งนี้ คุณสามารถสมัครเข้าร่วมโครงการ ผ่านช่องทาง ดังต่อไปนี้1. ผ่านทางเว็บไซต์ www.debtclinicbysam.com หรือ www.คลินิกแก้หนี้.com2. ผ่านทางไลน์@ ID : debtclinicbysam3. ติดต่อที่ สำนักงานโครงการเลขที่ 333 อาคารเล้าเป้งง้วน 1 ชั้น 12 ซอยเฉยพ่วงถนนวิภาวดีรังสิต แขวงจอมพล เขตจตุจักร กรุงเทพมหานคร 109004. ติดต่อที่ สาขาของ บสส. 4 สาขา– สาขาสุราษฎร์ธานี – 213/17 หมู่ 1 ถนนเพชรเกษม ตำบลมะขามเตี้ย อำเภอเมือง จังหวัดสุราษฎร์ธานี 84000– สาขาขอนแก่น – 381/46-47 หมู่ 17 ถนนมิตรภาพ ตำบลในเมือง อำเภอเมือง จังหวัดขอนแก่น 40000– สาขาพิษณุโลก – 5/16-17 หมู่ 5 ถนนสิงหวัฒน์ ตำบลบ้านคลอง อำเภอเมือง จังหวัดพิษณุโลก 65000– สาขาเชียงใหม่ – 109/4 ถนนเชียงใหม่-ลำปาง (ท.ล.11) กม.98.7 เทศบาลตำบลช้างเผือก อำเภอเมือง จังหวัดเชียงใหม่ 503005. สอบถามเพิ่มเติมได้ที่ Call Center 0 2610 2266------- น่ารู้ --------SAM คือ ใคร มีบทบาทและหน้าที่อย่างไร?บริษัท บริหารสินทรัพย์สุขุมวิท จำกัด SAM หรือ บสส. เป็นบริษัทบริหารสินทรัพย์ ภายใต้กำกับของ กองทุนเพื่อการฟื้นฟูและพัฒนาระบบสถาบันการเงิน (กองทุนฯ) ซึ่งเป็นผู้ถือหุ้นหลัก SAM มีสถานะเป็นรัฐวิสาหกิจที่มีหน้าที่ดำเนินงานบริหารจัดการสินทรัพย์ด้อยคุณภาพ (Non-performing loan : NPL) และทรัพย์สินรอการขาย (Non-performing asset : NPA) มาตั้งแต่ปี 2543 เป็นหน่วยงานรัฐ ที่มีความพร้อมในการดำเนินโครงการคลินิกแก้หนี้ตามนโยบาย- สำหรับผู้ที่มีบัตรเครดิตหลายใบ ขอนำยอดมาเข้าบางส่วนได้ไหม บัตรเครดิตบางใบยังเป็นหนี้ดีอยู่จะใช้ต่อไปได้ไหม?สามารถนำยอดหนี้บัตรเครดิตเฉพาะบัตรที่เป็นหนี้เสียทุกใบมาเข้าร่วมโครงการฯ และมียอดหนี้เงินต้นคงค้างไม่เกิน 2 ล้านบาท ส่วนหนี้บัตรเครดิตที่ดีอยู่ก็ยังสามารถใช้ต่อไปได้.
ทีมข่าว ไล่เรียงวิธีการปลดหนี้บัตรเครดิต บัตรกดเงินสด ซึ่งทีมข่าวขอยืนยันเลยว่า ไม่ยุ่งยาก ปลดหนี้ได้จริง หลุดพ้นได้แน่นอน ส่วนวิธีการจะเป็นอย่างไร จะได้ผ่อนเฉพาะเงินต้นจริงหรือไม่ ไปดู
หนี้บัตรเครดิต,จ่ายหนี้บัตรเครดิตไม่ไหว,คลินิกแก้หนี้,หนี้บัตรกดเงินสด,ข่าววันนี้,ข่าวร้อน,ข่าวทั่วไป